അമേരിക്കയിലെ സമ്മേളനം: വധഭീഷണിയുമായി ഹിന്ദുത്വ ഭീകരവാദികള് ന്യൂഡല്ഹി ഹിന്ദുത്വ രാഷ്ട്രീയത്തെ തുറന്നുകാട്ടി അമേരിക്കയില് നടക്കുന്ന ഓണ്ലൈന് സമ്മേളനത്തിലെ പ്രതിനിധികള്ക്കുനേരെ തീവ്ര ഹിന്ദുത്വ സംഘടനകളുടെ വധഭീഷണി. അക്കാദമിക് പണ്ഡിതരടക്കമുള്ളവര്ക്കാണ് അമേരിക്കയിലെയും ഇന്ത്യയിലെയും ഭീകരവാദികളുടെ ഭീഷണി. താന് സമ്മേളന പ്രതിനിധിയാണെന്ന് പുറത്തുവന്നതുമുതല് ഭീഷണി ഇമെയിലുകള് പ്രവഹിക്കുകയാണെന്ന് കവി മീന കന്ദസ്വാമി പറഞ്ഞു. 10 വര്ഷം മുമ്ബെഴുതിയ കവിത ഹിന്ദു ദൈവങ്ങളെ അവഹേളിക്കുന്നതാണെന്ന വ്യാപക പ്രചാരണവും നടക്കുന്നുണ്ട്. മീന കന്ദസ്വാമിയുടെ മകനെതിരെയും സമൂഹമാധ്യമങ്ങളില് അധിക്ഷേപം ശക്തമായി. കുട്ടിയെ കാത്തിരിക്കുന്നത് വേദനാജനകമായ മരണമാണെന്ന് ശപിച്ചുള്ള സന്ദേശങ്ങള് ലഭിച്ചതായി സ്ക്രീന്ഷോട്ട് പങ്കുവച്ച് അവര് പറഞ്ഞു. ഭീഷണികള് മൂലം ചില പ്രതിനിധികള് സമ്മേളനത്തില്നിന്ന് പിന്മാറി. സമ്മേളനം ഞായറാഴ്ച സമാപിക്കും.